75/2018. (VI. 6.) OBT határozat
a 2019. évi költségvetési többlet-előirányzat kiemelések véleményezéséről
Az Országos Bírói Tanács az Országos Bírósági Hivatal elnökének a VI. Bírósági Fejezet 2019. évi költségvetési többlet-előirányzatát a bíróságok szervezetéről és igazgatásáról szóló 2011. évi CLXI. törvény (Bszi.) 103. § (2) bekezdés a) pontjában foglaltak alapján támogatólag véleményezi az alábbi kiemelésekkel:
Üdvözli az Országos Bírósági Hivatal elnökének a bírák illetmény-rendezése érdekében előterjesztett költségvetési többletigényét és azt mindenben támogatja.
Üdvözli az Országos Bírósági Hivatal elnökének a bírói első besorolások rendezésére vonatkozóan bejelentett többletigényét, amely a bírák és az Országos Bírósági Hivatal közötti jogviták megnyugtató rendezésének és az országosan egységes besorolási gyakorlat kialakításának pénzügyi alapja.
A munkakörülmények folyamatos javítására előirányzott költségvetési tervek ugyancsak az Országos Bírói Tanács kiemelt támogatását élvezik.